
‏כ"ד טבת תש"פ
‏21 ינואר 2020
לכבוד 

שלום רב,

הנדון: בקשה לקבלת מידע מכוח חוק חופש המידע, תשנ"ח 1998 – 
כפר ילדים ונוער "אהבה" 
סימוכין: פנייתך מיום 21.1.20        
ראשית, אני מודה על פנייתך, כמופיע בסימוכין למכתבי זה.
בבקשת המידע שהעברת למשרדנו – הכלכלה והתעשייה, ביקשת לקבל מידע אודות כפר ילדים ונוער "אהבה" – עמותה לקידום ילדים, נוער וצעירים בסיכון.
[bookmark: _GoBack]במכתב ביקשתם להעמיד לעיון מרשתכם פרוטוקולים של כל הישיבות שנערכו במשרד העבודה והרווחה בהן נבחנו ו/או נקבעו תעריפים אשר ישולמו לפנימיות על פי תוצאות מכרז להפעלת פנימיות עבור ילדים ובני נוער מכל המגזרים ובפריסה ארצית.
כמו כן ביקשתם חוות דעת ומסמכים בהקשר דנן.
עושה רושם כי הפניית מכתבכם שבסמך לטיפולנו -  בטעות יסודה שכן משרד העבודה, הרווחה והשירותים החברתיים הוא הנמען למכתבך.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם בירור הסוגיה. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.
בברכה
יוסי זולפן,

  הממונה על חוק חופש המידע
   משרד הכלכלה והתעשייה

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

